Diari Oficial de la Generalitat Valenciana


Sumari del DOGV 6102, del 15-09-2009 (2009/10768)

DECRET 133/2009, d'11 de setembre, del Consell, de cessament i de nomenament de vocals del Consell d'Administració de l'Autoritat Portuària d'Alacant, Castelló i València.
---------------------------------------------------------------------------------------------------------------------------------------------------------------------------

### Dades del document

Número de DOGV
:   6102

Data del DOGV
:   15-09-2009

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2009/10821


Data del document
:   11-09-2009

Organisme emissor
:   Conselleria d'Infraestructures i Transport

Tipus de document
:   Decret

Anàlisi jurídica

 Descriptors 

:   * Conselleria Infraestructures i Transport
    * Castelló de la Plana
    * Alacant
    * València
    * consell d'administració
    * instal·lació portuària

DECRET 133/2009, d'11 de setembre, del Consell, de cessament i de nomenament de vocals del Consell d'Administració de l'Autoritat Portuària d'Alacant, Castelló i València. [2009/10107]  
Els articles 40.1.c i 2 de la Llei 27/1992, de 24 de novembre, de Ports de l'Estat i de la Marina Mercant, en la redacció donada per la Llei 62/1997, de 26 de desembre, i els articles 1, 2 i 3 del Decret 145/2002, de 10 de setembre, del Consell, pel qual es determina la composició dels consells d'administració de les autoritats portuàries d'Alacant, Castelló i València, establixen que els mencionats consells estaran formats, respectivament, pel president de l'entitat, el capità marítim, el director i 22 vocals.  
Per mitjà de successius decrets, el Consell ha designat els vocals dels consells d'administració de les autoritats portuàries d'Alacant, Castelló i València, i és el Decret 145/2007, de 31 d'agost, del Consell, el que va nomenar, com a representants de la Generalitat, Fernando Diago de la Presentación com a vocal dels consells d'administració de les autoritats portuàries de València i Castelló, i José Marín Guerrero vocal del Consell d'Administració de l'Autoritat Portuària d'Alacant.  
L'esmentat apartat 2 de l'article 40 de la Llei 27/1992, de 24 de novembre, establix que el nomenament de vocals del Consell d'Administració, que tindrà una duració de quatre anys, i la separació d'estos serà acordada per l'òrgan competent de la comunitat autònoma, a proposta de les organitzacions, organismes i entitats que aquells representen. Correspon al Consell l'esmentada competència en virtut de l'article 17.b de la Llei del Consell.  
En virtut d'això, a proposta del conseller d'Infraestructures i Transport i amb la deliberació prèvia del Consell, en la reunió del dia 11 de setembre de 2009,  
DECRETE  
Article 1  
El cessament de Fernando Diago de la Presentación com a vocal dels consells d'administració de les autoritats portuàries de València i Castelló, en representació de la Generalitat.  
Article 2  
El nomenament de José Ciscar Bolufer, en representació de la Generalitat, com a vocal del Consell d'Administració de l'Autoritat Portuària d'Alacant.  
El nomenament de Carlos Cabrera Ahis, en representació de la Generalitat, com a vocal dels consells d'administració de l'Autoritat Portuària de València i de l'Autoritat Portuària de Castelló.  
València, 11 de setembre de 2009  
El president de la Generalitat,  
FRANCISCO CAMPS ORTIZ  
El conseller d'Infraestructures i Transport,  
MARIO FLORES LANUZA